text: Åbent hus i fotovognen
  15 maj 2011 kl. 16.01
  Færdselspolitiet inviterede i dag bilister indenfor til et kig i den fotovogn, som rigtig mange trafikanter elsker at hade, når den fanger dem i at køre for stærkt.
  Arrangementet var første del i den fartkampagne, som bliver mere alvorlig fra mandag den 23. maj, når politiet indleder en massiv jagt på fartsyndere med landsdækkende kontroller.
  Men i dag var det store smil fundet frem, mens fotovognen var parkeret på en tankstation i Horsens.
  Her havde bilister så lejlighed til at hilse på nogle af de betjente, der holder øje med trafikanternes hastighed.
  Fotovognen - eller den automatiske fartkontrol - er politiets mest effektive våben mod fartsyndere.
  